ഷാനിമോൾ ഉസ്മാൻ

കേരളത്തിൽ നിന്നുള്ള ഒരു ഇന്ത്യൻ നാഷണൽ കോൺഗ്രസ് നേതാവാണ് ഷാനിമോൾ ഉസ്മാൻ. കേരളത്തിൽ നിന്ന് എ.ഐ.സി.സി. സെക്രട്ടറിയായ ആദ്യ വനിതയാണ് ഷാനിമോൾ ഉസ്മാൻ. 2019 മുതൽ 2021 മെയ് വരെ  അരൂർ നിയോജക മണ്ഡലത്തിൽ നിന്നുള്ള നിയമസഭാംഗമായിരുന്നു.https://www.ndtv.com/india-news/congress-defeats-cpi-m-in-keralas-aroor-seat-after-18-years-2122220

 ജീവിതരേഖ 
ആലപ്പുഴ തകഴി കുന്നുമ്മ വലിയപുരയ്ക്കൽ ഇബ്രാഹിംകുഞ്ഞിന്റെ മകളായി ജനനം. ആലപ്പുഴ എസ്.ഡി. കോളേജിൽ പ്രീഡിഗ്രിക്ക് പഠിക്കുമ്പോൾ കെ.എസ്.യു. വിലൂടെ രാഷ്ട്രീയരംഗത്ത് പ്രവേശിച്ചു. ബിരുദാനന്തരബിരുദ പഠനത്തിന് തിരുവനന്തപുരം ലയോള കോളെജിലും നിയമപഠനത്തിന് തിരുവനന്തപുരം ലോ അക്കാദമിയിലും പഠിക്കുമ്പോൾ വിദ്യാർത്ഥിരാഷ്ട്രീയത്തിൽ മുഴുവൻ സമയ പ്രവർത്തകയായി.

തിരുവനന്തപുരം ലൊയോള കോളജിൽ നിന്ന് സോഷ്യോളജിയിൽ ബിരുദാനന്തര ബിരുദം നേടിയ ശേഷമാണ് എൽ.എൽ.ബി പാസായത്.  അമ്പലപ്പുഴ കോടതിയിൽ പ്രാക്റ്റീസ് ആരംഭിച്ചു.2019 ൽ അരൂരിൽ നടന്നനിയമസഭാ  ഉപ തെരെഞ്ഞെടുപ്പിൽ 1955 വോട്ടിനു ജയിച്ചു

 അധികാര സ്ഥാനങ്ങൾ 
 കേരളത്തിൽ നിന്ന് എ.ഐ.സി.സി  സെക്രട്ടറിയായ ആദ്യ വനിതയാണ്.
 കെ.പി.സി.സി നിർവാഹക സമിതി അംഗം.
 യൂത്ത് കോൺഗ്രസ്-എൻ എസ് യു കോ ഓർഡിനേഷൻ കമ്മിറ്റി അംഗം
 മഹിളാ കോൺഗ്രസ് സംസ്ഥാന പ്രസിഡന്റ്.
 ആലപ്പുഴ നഗരസഭാ ചെയർപേഴ്സൻ.
 ആലപ്പുഴ ജില്ലാ പഞ്ചായത്ത് അംഗം - (അമ്പലപ്പുഴ ഡിവിഷൻ)
 കെ.എസ്.യു. സംസ്ഥാന വൈസ് പ്രസിഡന്റ്.
 കേരള സർവകലാശാല സെനറ്റ് അംഗം.
 2019 അരൂർ നിയമസഭാ മണ്ഡലത്തിൽ നിന്നും ജനപ്രതിനിധി ആയി

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ   http://www.keralaassembly.org/index.html വർഷംമണ്ഡലം  വിജയിച്ച സ്ഥാനാർത്ഥിപാർട്ടിയും മുന്നണിയുംപരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും2016ഒറ്റപ്പാലം നിയമസഭാമണ്ഡലം പി. ഉണ്ണിസി.പി.ഐ.എം., എൽ.ഡി.എഫ്.ഷാനിമോൾ ഉസ്‌മാൻകോൺഗ്രസ് (ഐ.), യു.ഡി.എഫ്.2006പെരുമ്പാവൂർ നിയമസഭാമണ്ഡലം സാജു പോൾസി.പി.ഐ.എം., എൽ.ഡി.എഫ്.ഷാനിമോൾ ഉസ്‌മാൻകോൺഗ്രസ് (ഐ.), യു.ഡി.എഫ്.

 കുടുംബം 
ഭർത്താവ് - എ. മുഹമ്മദ് ഉസ്‌മാൻ

 അവലംബം 

വർഗ്ഗം:1966-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:പതിനാലാം കേരളനിയമസഭാ അംഗങ്ങൾ